Lierskogen ligger på grensen mellom de kambrosiluriske bergarter i Asker, og den røde Drammensgranitten. Kalkstein ble omdannet til marmor, et attraktivt byggemateriale. Et av marmorbruddene på Lierskogen er Gjellebekk, der marmoren som ble brukt til å bygge Marmorkirken i København ble hentet fra. Det er reist en obelisk til minne om kong Frederik V av Danmark og Norges besøk i 1749.